Diari Oficial de la Generalitat Valenciana


Sumari del DOGV 6957, del 04-02-2013 (2013/1052)

DECRET 25/2013, d'1 de febrer, del Consell, pel qual s'autoritza la implantació d'ensenyaments universitaris oficials de grau en centres universitaris adscrits a la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6957

Data del DOGV
:   04-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1052


Data del document
:   01-02-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 25/2013, d'1 de febrer, del Consell, pel qual s'autoritza la implantació d'ensenyaments universitaris oficials de grau en centres universitaris adscrits a la Universitat Miguel Hernández d'Elx. [2013/1052]  
La Universitat Miguel Hernández d'Elx ha sol·licitat autorització per a impartir els títols de Grau en Gestió Comercial i Màrqueting en el centre universitari Escola Superior de Gestió Comercial i Màrqueting (ESIC), i Grau en Organització d'Esdeveniments, Protocol i Relacions Institucionals en el centre universitari Institut Mediterrani d'Estudis de Protocol, ambdós centres adscrits a la mencionada universitat.   
  
El Consell Valencià d'Universitats i de Formació Superior va ser informat de les propostes d'implantació dels ensenyaments en la seua sessió plenària de 18 de juny de 2012.  
L'Agència Valenciana d'Avaluació i Prospectiva (AVAP) ha emés els preceptius informes favorables.  
Els corresponents plans d'estudis han sigut verificats pel Consell d'Universitats.   
Per això, segon els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 1 de febrer de 2013,  
  
DECRETE  
  
Article 1. Autorització d'ensenyaments al centre adscrit Escola Superior de Gestió Comercial i Màrqueting (ESIC)  
S'autoritza el centre adscrit Escola Superior de Gestió Comercial i Màrqueting (ESIC) per a implantar, en el curs 2012-2013, les ensenyaments de Grau en Gestió Comercial i Màrqueting.   
  
Article 2. Autorització d'ensenyaments al centre adscrit Institut Mediterrani d'Estudis de Protocol  
S'autoritza el centre Institut Mediterrani d'Estudis de Protocol per a implantar, en el curs 2012-2013, les ensenyaments de Grau en Organització d'Esdeveniments, Protocol i Relacions Institucionals.  
  
Article 3. Inscripció en el registre i els seus efectes  
Esta autorització serà comunicada al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i siguen inscrits en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 4. Publicació dels plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudis en el Boletín Oficial del Estado i en el Diari Oficial de la Comunitat Valenciana.   
  
Article 5. Renovació de l'acreditació dels títols de grau  
Abans del transcurs de sis anys a comptar de la data de la seua verificació inicial o de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 6. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, hauran de ser atesos amb els mitjans personals i materials dels mencionats centres.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i l'execució del que disposa este decret.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 1 de febrer de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
Mª. JOSÉ CATALÁ VERDET